श्रीसीतारामगीतम्
कमल लोचनौ राम कांचनाम्बरौ
 कवचभूषणौ राम कार्मुकान्वितौ  ।
 कलुषसंहारौ राम कामितप्रदौ
 रहसि नौमि तौ सीतारामलक्ष्मणौ  ॥  १  ॥

 मकरकुण्डलौ राम मौलिसेवितौ
 मणिकिरीटिनौ राम मञ्जुभाषिणौ  ।
 मनुकुलोद्भवौ राम मानुषोत्तमौ
 रहसि नौमि तौ सीतारामलक्ष्मणौ  ॥  २  ॥

 सत्यसम्पन्नौ राम समरभीकरौ
 सर्वरक्षणौ राम सर्वभूषणौ  ।
 सत्यमानसौ राम सर्वपोषितौ
 रहसि नौमि तौ सीतारामलक्ष्मणौ  ॥  ३  ॥

 धृतशिखण्डिनौ राम दीनरक्षकौ
 धृतहिमाचलौ राम दिव्यविग्रहौ  ।
 विविधपूजितौ राम दीर्घदोर्युगौ
 रहसि नौमि तौ सीतारामलक्ष्मणौ  ॥  ४  ॥

 भुवनजानुकौ राम पादचारिणौ
 पृथुशिलीमुकौ राम पापनाङ्घ्रिकौ  ।
 परमसात्विकौ राम भक्तवत्सलौ
 रहसि नौमि तौ सीतारामलक्ष्मणौ  ॥  ५  ॥

 वनविहारिणौ राम वल्कलांबरौ
 वनफलाशिनौ राम वासवार्चितौ  ।
 वरगुणाकरौ राम वालिमर्दनौ
 रहसि नौमि तौ सीतारामलक्ष्मणौ  ॥  ६  ॥

 दशरथात्मजौ राम पशुपतिप्रियौ
 शशिनिवासिनौ राम विशदमानसौ  ।
 दशमुखान्तकौ राम निशितसायकौ
 रहसि नौमि तौ सीतारामलक्ष्मणौ  ॥  ७  ॥

 कमल लोचनौ राम समरपण्डितौ
 भीमविग्रहौ राम कामसुन्दरौ  ।
 दामभूषणौ राम हेमनूपुरौ
 रहसि नौमि तौ सीतारामलक्ष्मणौ  ॥  ८  ॥

 भरतसेवितौ राम दुरितमोचकौ
 करधृताशुगौ राम सूकरस्तुतौ  ।
 शरधि धारणौ राम धीरकवचिनौ
 रहसि नौमि तौ सीतारामलक्ष्मणौ  ॥  ९  ॥

 धर्मचारिणौ राम कर्मसाक्षिणौ
 धर्मकार्मुखौ राम शर्मदायकौ  ।
 धर्मशोभितौ राम कर्ममोदिनौ
 रहसि नौमि तौ सीतारामलक्ष्मणौ  ॥  १०  ॥

 नीलदेहिनौ राम लोलकुन्दलौ
 कालभीकरौ राम वालिमर्दनौ  ।
 कलुषहारिणौ राम ललितभूषणौ
 रहसि नौमि तौ सीतारामलक्ष्मणौ  ॥  ११  ॥

 मातृनन्दनौ राम भाद्रबालकौ
 भ्रात्ऱॄ सम्मतौ राम शत्रुसूदकौ  ।
 भ्रातृशेखरौ राम सेतुनायकौ
 रहसि नौमि तौ सीतारामलक्ष्मणौ  ॥  १२  ॥

 शरधिबन्धनौ राम दलितदानवौ
 कुलविवर्धनौ राम बलविराजितौ  ।
 सोलजाजितौ राम बलविराजितौ
 रहसि नौमि तौ सीतारामलक्ष्मणौ  ॥  १३  ॥

 राजलक्षणौ राम विजय काङ्क्षिणौ
 गजवरारुहौ राम पूजितामरौ  ।
 विजितमत्सरौ राम भजितवारणौ
 रहसि नौमि तौ सीतारामलक्ष्मणौ  ॥  १४  ॥

 सर्वमानितौ राम सर्वकारिणौ
 गर्वभञ्जनौ राम निर्विकारणौ  ।
 दुर्विभासितौ राम सर्वभासकौ
 रहसि नौमि तौ सीतारामलक्ष्मणौ  ॥  १५  ॥

 रविकुलोद्भवौ राम भवविनाशकौ
 कानकाश्रितौ राम पादकोशकौ  ।
 रविसुतप्रियौ राम कविभिरीडितौ
 रहसि नौमि तौ सीतारामलक्ष्मणौ  ॥  १६  ॥

 राम राघव सीता राम राघव
 राम राघव सीता राम राघव  ।
 कृष्णकेशव राधा कृष्णकेशव
 कृष्णकेशव राधा कृष्णकेशव  ॥  १७  ॥

 सीताराम सीताराम सीताराम सीताराम
 सीताराम सीताराम सीताराम सीताराम  ।
 सीताराम सीताराम सीताराम सीताराम
 सीताराम सीताराम सीताराम सीताराम  ॥  १८  ॥